
MUNICIPIUL TIMIŞOARA

DIRECTIA PATRIMONIU
BIROUL CLĂDIRI, TERENURI  

 Nr.SC2022-2607/03.02.2022
RAPORT DE SPECIALITATE

Privind  aprobarea închirierii imobilului- SAD1 în care funcţionează  Clinica  de Obstetrică şi Ginecologie  a Spitalului Clinic Municipal de Urgenţă Timişoara, compus din  demisol +parter +etajul I şi teren aferent, situat în Timişoara, Bv. 16 Decembrie 1989  nr. 24  

      
Având în vedere Referatul de aprobare cu nr.SC2022-2607/03.02.2022 al Primarului Municipiului Timişoara şi  Proiectul de hotărâre privind  aprobarea închirierii imobilului-SAD1 în care funcţionează  Clinica  de Obstetrică şi Ginecologie  a Spitalului Clinic Municipal de Urgenţă Timişoara, compus din  demisol +parter +etajul I şi teren aferent, situat în Timişoara, Bv. 16 Decembrie 1989  nr. 24 .
     
Facem următoarele precizări:

    
Clinica de Obstetrică şi Ginecologie  din  cadrul  Spitalului Clinic Municipal de Urgenţă Timişoara funcționează  în baza  unui  contract de  închiriere, la demisolul+parterul+etajul I, din imobilul, situat în Timişoara, Bv. 16 Decembrie 1989 nr. 24, cu suprafaţa utilă de 1654,72 mp şi teren construit şi neconstruit în suprafaţă de 797,00 mp, înscris în CF  nr. 411295- C1-U1 Timișoara, aflat în  proprietatea  Fundaţiei Caritatea prin  retrocedare, întrucât după retrocedare municipalitatea  și Spitalul Clinic Municipal   nu au dispus de un alt spaţiu pentru  mutarea activități medicale.
   
Contractul de închiriere încheiat  în  baza Hotărârii Consiliului Local nr. 559/30.10.2018 între, Fundaţiei Caritatea în calitate de proprietar și Spitalului Clinic Municipal de Urgenţă Timişoara în calitate de chiriași pe o perioadă de 3 ani  a expirat la data de 30.10.2021.  Chiria a fost  negociată  pentru  fiecare an în parte astfel:  în primul an 5.700 euro/ lună, în al doilea an  5.960 euro/lună, în al treilea  6.500 euro/ lună.  Chiria  a fost  asigurată  de la bugetul local din cap. 66.02 Sănătate alin. 51.01.46- transferuri de la bugetele locale către instituţii publice şi activităţii finanţate integral sau parţial din venituri proprii pentru finanţarea sănătăţii  și  fost achitată  prin Spitalul Clinic Municipal de Urgenţă Timişoara.
   
 Prin HCL nr.216/15.06.2021 a fost  împuternicită  Comisia de Negociere cu Terții  a Consiliului Local constituită  conform  HCL  nr.21/26.01.2021, în vederea  negocierii  închirierii imobilului  din Timișoara, Bv. 16 Decembrie 1989 nr. 24   în care funcţionează  Clinica  de Obstetrică şi Ginecologie  a Spitalului Clinic Municipal de Urgenţă Timişoara. 

   
În urma adresei Spitalului Clinic Municipal de Urgenţă Timişoara cu nr. E 4155/11.08.2021, înregistrată la Municipiul Timișoara sub nr. SC2021-022855/12.08.2021  cu privire  la  închirierea  spațiului compus din  demisol +parter +etajul I şi teren aferent, situat în Timişoara, Bv. 16 Decembrie 1989  nr.24, s-a  întrunit  Comisia de negociere cu terți și conform Procesului- Verbal nr.6/25.11.2021  membrii Comisiei au hotărât prelungirea   contractului de  închiriere pe o perioadă de un an  în aceleași condiții și cu aceleași clauze contractuale, respectiv cu aceiași chirie de 6500,00 euro/ lună. De asemenea  comisia a stabilit ca  de  la data exprării  contractului de închiriere (30.10.2021) pâna la încheierea  noului contract de inchiriere,  Spitalul Clinic Municipal de Urgenţă Timişoara  va încheia un contract de închiriere , chiria urmând a fi achitată din fodurile proprii ale spitalului.
 
  Prin adresa cu nr.1806/21.12.2021  proprietarul imobilului - Fundația Caritatea  a agreat  închirierea imobilului  la prețul de 6500,00 euro/lună, cu condiția  ca la semnarea  noului contract de închiriere  să se reglementeze  chiria restantă  și penalitățile de întârziere,  restanțe  care privesc  direct Spitalul Clinic Municipal de Urgenţă Timişoara  în calitate de chiriași al  imobilului. 

   
 Prin  adresa  cu nr. E 4155/11.08.2021, înregistrată la Municipiul Timișoara sub nr. SC2021-021593/21.12.2021, Spitalul Clinic Municipal de Urgenţă Timişoara  a precizat  a fost de acord  cu încheierea  unui contract de închiriere  cu Fundația Caritatea  pe perioada 01.11.2021( dată la care a încetat  contractul anterior) pâna la data  la care se va adopta  noua hotărâre de consiliu local,  cu precizarea că pe această perioadă  chiria va fi achitată din  fodurile proprii ale spitalului.     
     
Conform prevederilor  art.199 alin.1 din Legea nr. 95/2006 privind reforma în domeniul sănătăţii, actualizată, bugetele locale participă la finanţarea unor cheltuieli de administrare şi funcţionare, respectiv bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale. 
    
Față de cele de mai sus  se  impune promovarea unui proiect  de hotărâre  privind aprobarea  închirierii imobilului  compus din  demisol +parter +etajul I şi teren aferent, situat în Timişoara, Bv. 16 Decembrie 1989  nr. 24  în care funcţionează Clinica de Obstetrică şi Ginecologie a Spitalului Clinic Municipal de Urgenţă Timişoara astfel:
   
- Începând cu  data adoptării   hotărârii de consiliu local  până la data de 01. 11.2022, chiria se asigură din bugetul local  din  Cap. 66.02  Sănătate alin. 51.01.46 - transferuri  de la bugetele locale către instituţii  publice şi activităţi finanţate integral sau parţial  din venituri proprii pentru  finanţarea sănătăţii şi va fi achitată în lei la cursul BNR de la data facturării, prin Spitalul Clinic Municipal de Urgenţă Timişoara. Contractul de închiriere  se va încheia  între Spitalul Clinic Municipal de Urgenţă Timişoara   în calitate de locatar  şi  Fundaţia  Caritatea în calitate  de proprietar (locator) și  va fi avizat de  Primarul Municipiului Timişoara în calitate de ordonator principal de credite, Directorul Direcţiei Economice, Serviciul  Juridic şi  Directorul Direcției Patrimoniu.
   
-Pe  perioada  de folosință a imobilului- 01.11.2021( dată la care a încetat  contractul anterior) până la data  adoptării  hotărâri de consiliul local , Spitalul Clinic Municipal de Urgenţă în calitate de locatar  va încheia un contract  de închiriere cu  Fundația Caritatea  în calitate de proprietar al imobilului, iar  chiria  va fi achitată  din  fodurile proprii ale spitalului.   
    Având în vedere  expuse în prezentul raport apreciem că:

     
 - proiectul de hotărâre privind aprobarea închirierii imobilului –SAD 1, în care funcţionează  Clinica  de Obstetrică şi Ginecologie  a Spitalului Clinic Municipal de Urgenţă Timişoara, compus din  demisol +parter +etajul I şi teren aferent, situat în Timişoara, Bv.16 Decembrie 1989,nr.24, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara.

